Tsofuwar ministar man Najeriya na fuskantar bincike | Labarai | DW | 03.05.2016
Tsofuwar ministar man Najeriya na fuskantar bincike
Tsofuwar ministar man fetir a Najeriya Diezani Alison-Madueke lokacin wani taron OPEC
Jami'in na hukumar ta EFCC Wilson Uwujaren, ya ce masu bincike sun fara gudanar da bincikensu kan tsofuwar ministar man fetir din kasar ta Najeriya Diezani Alison-Madueke, da ake zargi da bada cin hanci na miliyoyin daloli ga wasu jami'an hukumar zaben kasar ta INEC domin su sauya sakamakon zaben da aka yi na shugaban kasa wanda ya gabata a Najeriya.
Har ya zuwa bara ma dai uwar gida Alison-Madueke na a matsayin ministar man fetir din kasar ta Najeriya a gwamnatin tsofon Shugaban kasar Goodluck Jonathan da ya sha kaye a zaben shugaban kasar da ya gudana a watan Maris 2015 wanda Shugaba Muhammadu Buhari ya yi nasara a kai.
Kafofin yada labaran kasar da dama dai sun ce, ana zargin hukumar zaben ta INEC da laifin karbar wasu kudade da yawansu ya kai miliyan 115 na dala kwatankwacin Euro miliyan 100 daga kudaden man fetir din kasar domin su karkata akalar zaben don bai wa jam'iyyar PDP nasara, kuma da dama daga cikin wadanda suka karbi wadannan kudade na cikin hannun hukuma.
Rahotanni masu dangantaka Najeriya, Buhari, EFCC, PDP, INEC
Muhimman kalmomi Najeriya, EFCC, INEC, Cin hanci, PDP, Alison-Madueke, Goodluck Jonathan
EFCC ta sake gano makudan kudade a Legas 09.08.2017
Hukumar EFCC a Najeriya ta ce ta gano Naira biliyan 47 da kuma dala miliyan 487 da ta ke zargin mallakin tsohuwar ministar mai ta kasar ne wato Diezani Alison-Madueke wacce ke fuskantar tuhuma ta kwasar dukiyar kasa.
Najeriya: Shari'ar Diezani Allison-Madueke 06.04.2017
Gwamnatin Najeriya ta gurfanar da tsohuwar ministar mai ta kasar Diezani Allison-Madueke bisa zargi na bada cin hanci ga ma'aikatan hukumar zabe.